Munteanu îi critică pe tinerii care au protestat după ”Colectiv” la Patriarhie: Nu i-am văzut înghesuindu-se la ajutorarea săracilor și nici la viața cotidiană a Bisericii (VIDEO)

Marian Munteanu, atac dur la adresa tinerilor care au protestat în faţa Patriarhiei Române, după incendiul din clubul Colectiv. Candidatul PNL la Primăria Capitalei consideră că manifestanţii ar trebui să se ducă mai întâi să se spovedească, să ajute vreo 10-15 ani săracii, văduvele și orfanii și apoi le va fi ascultată părerea despre Biserică, informează B1 TV.



"Am stat de vorbă cu mulți tineri în ultima perioadă pe tema situației post-Colectiv. Și le-am spus că cine strigă împotriva credinței se află într-o fundătură. De fapt, se sinucide. I-am sfătuit: „Nu vă mai luați după cei care vă doresc sinuciderea". Cine are nemulțumiri sau critici ar fi bine să și le exprime într-un cadru potrivit. Adică le-aș propune acelora să participe așa, vreo 10-15 ani, fiecare în parohia de care aparține, foarte mult la activitatea comunității respective. Mai concret, să se intereseze de cei săraci, de văduve, de orfani. Să-i ajute pe aceștia 20 de ani și apoi vom asculta cu interes părerea lor despre Biserică, ce face ea concret pentru oameni și altele.

Sunt declaraţiile candidatului PNL Marian Munteanu la Primăria Capitalei despre tinerii care au ieşit în stradă după incendiul din Colectiv în faţa Patriarhiei Române. Şi nu sunt singurele afirmaţii controversate ale lui Munteanu.

Munteanu îi critică pe tinerii care au protestat după ”Colectiv” la Patriarhie



"Nu am văzut prea mare înghesuială din partea acestor revol­tați la ajutorarea săracilor și nici la ritualurile și viața cotidiană a Bisericii. Cine vrea să meargă la Patriarhie să protesteze nu trebuie să uite că acolo este alt cadru. De aceea, e bine să se ducă mai întâi să se spovedească și să îl întrebe pe duhovnic ce să facă. Pentru că aici este vorba de cu totul altceva", a mai declarat candidatul PNL la Primăria Capitalei.